**Likumprojekta ,,Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā’’ sākotnējās ietekmes novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **Tiesību akta projekta anotācijas kopsavilkums** | | | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Nav attiecināms. | | | |
| **I. Tiesību akta projekta izstrādes nepieciešamība** | | | | | |
| 1. | Pamatojums | Iekšlietu ministrijas iniciatīva. | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Dienesta gaitas likums) 11. pants nosaka, ka Iekšlietu ministrijas sistēmas iestādes un Ieslodzījuma vietu pārvaldes (turpmāk – iestāde) amatpersona, kam ir speciālā dienesta pakāpe (turpmāk – amatpersona), stājoties dienestā, dod zvērestu, un minēto zvērestu pieņem attiecīgais ministrs, iestādes vadītājs vai viņa pilnvarota amatpersona.  Dienesta gaitas likuma 2. panta otrā daļa nosaka, ka Iekšlietu ministrijas sistēmā ietilpst Iekšlietu ministrijas padotībā esošās iestādes – Drošības policija, Iekšējās drošības birojs, Valsts policija, Valsts robežsardze, Valsts ugunsdzēsības un glābšanas dienests –, kā arī šo iestāžu padotībā esošās koledžas.  Robežsardzes likuma 2. pants paredz, ka Valsts robežsardze (turpmāk – Robežsardze) ir iekšlietu ministra pārraudzībā esoša tiešās pārvaldes iestāde, savukārt, minētā likuma 6.1 pants nosaka, ka robežsargs ir Iekšlietu ministrijas sistēmas iestādes amatpersona, kura nodrošina Robežsardzes uzdevumu izpildi un kurai piešķirta speciālā dienesta pakāpe. Vienlaikus saskaņā ar Ministru kabineta 2006. gada 30. novembra noteikumu Nr. 978 “Valsts robežsardzes koledžas nolikums” (turpmāk – Noteikumi) 1. punkta pirmo teikumu Valsts robežsardzes koledža (turpmāk – Koledža) ir valsts dibināta Valsts robežsardzes tiešā pakļautībā esoša izglītības iestāde. No Noteikumu 7. punkta izriet, ka viens no Koledžas uzdevumiem ir Valsts robežsardzes priekšnieka noteiktajā kārtībā piedalīties Valsts robežsardzes uzdevumu veikšanā.  Ievērojot minēto, secināms, ka robežsargam, stājoties dienestā Robežsardzē vai Koledžā, ir jādod amatpersonas zvērests.  No likumprojekta ,,Valsts robežsardzes likums” 11. panta izriet, ka robežsargs, stājoties dienestā Robežsardzē (Koledžā), dod īpašu robežsarga zvērestu, kurš tā saturā un tiesiskās nozīmes ziņā ir būtiski atšķirīgs no amatpersonas zvēresta. Minētā likumprojekta sākotnējās ietekmes novērtējuma ziņojumā ir arī skaidrota minētā zvēresta ieviešanas nepieciešamība un būtiskums. Ņemot vērā minēto, likumprojekts ,,Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā’’ (turpmāk – projekts) Dienesta gaitas likumā ietverto amatpersonas zvērestu paredz neattiecināt uz robežsargu, kurš ieņem amatu Robežsardzē vai Koledžā.  Likumprojekta ,,Valsts robežsardzes likums” 11. panta otrā daļa paredz, ka robežsargs zvērestu dos Dienesta gaitas likumā noteiktajā kārtībā. Tāpēc, projekts paredz, ka robežsargs zvērestu dos Dienesta gaitas likuma 11. panta otrajā daļā paredzētajā kārtībā, proti, kārtība, kādā robežsargs dos robežsarga zvērestu, paliks tāda pati kā amatpersonas zvērestam, taču atšķirsies zvēresta saturs.  Neskatoties uz to, ka Dienesta gaitas likuma 6. panta 2. punktā ietvertais robežsarga vispārīgais pienākums godprātīgi pildīt doto amatpersonas zvērestu šobrīd ir attiecināms uz Dienesta gaitas likumā ietverto amatpersonas zvērestu, minētais pienākums pildīt doto zvērestu attieksies arī uz robežsargu, kurš ir devis robežsarga zvērestu, jo minētais pienākums ir jātulko plašāk, proti, robežsargam ir jātur ikviens solījums, kuru viņš ir devis savai valstij jeb Latvijas Republikai.  Projekta mērķis ir nodrošināt tiesisku pamatu robežsarga zvēresta institūta ieviešanai. Projekts tiesiski ievieš likumprojektā ,,Valsts robežsardzes likums’’ ietverto robežsarga zvēresta institūtu.  Lai nodrošinātu projekta spēkā stāšanās vienlaicīgumu ar Valsts robežsardzes likumu, kurš sevī ietver robežsarga zvēresta institūtu, projekts stāsies spēkā vienlaikus ar Valsts robežsardzes likumu. | | | |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija | | | |
| 4. | Cita informācija | Nav. | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | | Projekts ietekmēs jebkuru personu, kura uzsāks dienestu Robežsardzē vai Koledžā. |
| 2. | Tiesiskā regulējuma ietekme uz tautsaimniecību un administratīvo slogu | | | | Administratīvais slogs paliks nemainīgs, jo jau šobrīd robežsargs, uzsākot dienestu Robežsardzē vai Koledžā, dod amatpersonas zvērestu, un projekta ietekmē praktiski mainīsies zvēresta, kuru dod robežsargs, saturs. |
| 3. | Administratīvo izmaksu monetārs novērtējums | | | | Projekta šo jomu neskar. |
| 4. | Atbilstības izmaksu monetārs novērtējums | | | | Projekts šo jomu neskar. |
| 5. | Cita informācija | | | | Nav. |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Projekts šo jomu neskar | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | |
| Projekts šo jomu neskar | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| Projekts šo jomu neskar | | | | | |
| **VI. Sabiedrības līdzdalība un komunikācijas aktivitātes** | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | Lai sabiedrība par Projektu tiktu informēta un tai dotu iespēju izteikt viedokli, Projekts saskaņā ar Ministru kabineta 2009. gada 25. augusta noteikumiem Nr. 970 ''Sabiedrības līdzdalības kārtība attīstības plānošanas procesā'' tiks ievietots Iekšlietu ministrijas interneta mājaslapā. | |
| 2. | Sabiedrības līdzdalība projekta izstrādē | | | Punkts tiks aizpildīts, kad tiks saņemts sabiedrības viedoklis. | |
| 3. | Sabiedrības līdzdalības rezultāti | | | Punkts tiks aizpildīts, kad tiks saņemts sabiedrības viedoklis. | |
| 4. | Cita informācija | | | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | Projekta izpildē iesaistītās institūcijas | | Robežsardze, Valsts robežsardzes koledža. | | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. | | |
| 3. | Cita informācija | | Nav. | | |

Iesniedzējs: Iekšlietu ministrs R.Kozlovskis

Vīza: valsts sekretārs D.Trofimovs

Voitehovičs, 67075737

janis.voitehovics@rs.gov.lv

Slesars, 67075737

arnis.slesars@rs.gov.lv